|  |  |
| --- | --- |
| ED**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ** **Κ. ΜΑΚΕΔΟΝΙΑΣ** **ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠΑΙΔΕΥΣΗΣ**  **ΚΙΛΚΙΣ**  **---** Πληρ.: Ηλίας Βρυώνης Τηλ: 2341094303logo gia episimi forma E-mail: kpekilkis@sch.gr Ταχ. Δ/νση : Παλαιό Γυναικόκαστρο Κιλκίς Ταχ. Κωδικ: 61100 Κιλκίς  |  Παλαιό Γυναικόκαστρο 08/12/2021Αριθ. Πρωτ.: 36 Προς: Σχολικές Μονάδες Πρωτοβάθμιας & Δευτεροβάθμιας Εκπαίδευσης ΔΠΕ & ΔΔΕ Κεντρικής Μακεδονίας (δια των Υπευθύνων ΠΕ, ΑΥ, ΠΘ, ΣΔ)Κοιν:Περιφερειακή Δ/νση Εκπ/σης Κ. Μακεδονίας  |

**ΘΕΜΑ: «Πρόσκληση για επισκέψεις σχολικών ομάδων Α/θμιας & Β/θμιας Εκπ/σης στο ΚΕΠΕΑ/ΚΠΕ Κιλκίς για το υπόλοιπο του σχολικού έτους 2021-22»**

Αγαπητοί/ές συνάδελφοι,

Το ΚΕΠΕΑ/ΚΠΕ Κιλκίς, στο πλαίσιο της με Αρ. Πρωτ. Φ11/154902/Δ7/30-11-2021 εγκυκλίου του ΥΠΑΙΘ, προγραμματίζει να δεχθεί επισκέψεις από σχολικές μονάδες των Διευθύνσεων Πρωτοβάθμιας και Δευτεροβάθμιας Εκπαίδευσης της Περιφερειακής Διεύθυνσης Κεντρικής Μακεδονίας για το υπόλοιπο του σχολικού έτους 2021 – 22

Την περίοδο αυτή ενημερώνουμε, για τα παρακάτω διαθέσιμα προγράμματα του ΚΕΠΕΑ/ΚΠΕ Κιλκίς, ώστε οι Διευθυντές/ριες και οι συνάδελφοι των σχολικών μονάδων να προγραμματίσουν τις αιτήσεις για επίσκεψη σχολικών ομάδων τους.

|  |  |  |  |  |
| --- | --- | --- | --- | --- |
| **α/α** | **Τίτλος Προγράμματος** | **Α/θμια** | **Β/θμια** | **Μέγ. Αρ. Μαθ.** |
| **Α** | **Β** | **Γ** | **Δ** | **Ε'** | **ΣΤ** | **Γυμνάσιο** | **2ης Ευκαιρίας** | **ΓΕΛ-ΕΠΑΛ** |
| **Α** | **Β** | **Γ** | **Α** | **Β** | **Α** | **Β** | **Γ** |
| 1 | Αναδεικνύω προβλήματα ενός τόπου, προτείνω λύσεις |  |  |  | Χ | Χ | Χ | Χ | Χ | Χ | Χ | Χ | Χ | Χ | Χ | 28 |
| 2 | Η λίμνη Δοϊράνη: βλέπω-δρω-ρωτώ |  |  |  | Χ | Χ | Χ | Χ | Χ | Χ | Χ | Χ | Χ | Χ | Χ | 28 |
| 3 | Ένας λόφος δίπλα μας: χτες-σήμερα-αύριο (και για νηπιαγωγείο) | Χ | Χ | Χ | Χ | Χ | Χ | Χ | Χ | Χ | Χ | Χ | Χ | Χ | Χ | 28 |
| 4 | Στα μονοπάτια του δάσους μας (και για νηπιαγωγείο) | Χ | Χ | Χ | Χ | Χ | Χ | Χ | Χ | Χ | Χ | Χ | Χ | Χ | Χ | 28 |

 Οι ημερομηνίες επίσκεψης θα ορισθούν σε επόμενη φάση σε συνεργασία με το ΚΕΠΕΑ/ΚΠΕ Κιλκίς. Οι σχολικές μονάδες έχουν δικαίωμα να κάνουν αίτηση επίσκεψης σε έως δύο (2) ΚΕΠΕΑ/ΚΠΕ της οικείας Π.Δ.Ε.

Οι εκπαιδευτικοί των ενδιαφερόμενων σχολικών μονάδων πρέπει να δηλώσουν τη συμμετοχή τους **μέχρι τις 16/12/2021 συμπληρώνοντας την ηλεκτρονική φόρμα στη διεύθυνση:**

[**https://forms.gle/DYs8jUR3ZkpXCFPCA**](https://forms.gle/DYs8jUR3ZkpXCFPCA)

Τα ημερήσια εκπαιδευτικά προγράμματα του ΚΕΠΕΑ/ΚΠΕ Κιλκίς μπορούν να παρακολουθήσουν μαθητικές ομάδες Α/θμιας και Β/θμιας Εκπ/σης με μέγιστο αριθμό 28 μαθητών. Η υλοποίηση των δια ζώσης εκπαιδευτικών προγραμμάτων γίνεται εφόσον οι συνθήκες σχετικά με τον Covid-19 το επιτρέπουν. Υπενθυμίζουμε ότι για την δια ζώσης υλοποίηση προγράμματος με το ΚΠΕ/ΚΕΠΕΑ ισχύουν όλα τα υγειονομικά μέτρα και οι κείμενες διατάξεις που προβλέπονται για τις σχολικές μονάδες την αντίστοιχη περίοδο, την τήρηση των οποίων αναλαμβάνουν οι εκπαιδευτικοί της σχολικής μονάδας.

Παρακαλούμε να ενημερωθούν οι Διευθυντές-ριες, Προϊστάμενοι-νες και οι εκπαιδευτικοί των σχολικών μονάδων Πρωτοβάθμιας και Δευτεροβάθμιας Εκπαίδευσης αρμοδιότητας της Διεύθυνσης σας.

Λίγα λόγια για τα προγράμματά μας:

1. **Αναδεικνύω προβλήματα ενός τόπου προτείνω λύσεις**

Το πρόγραμμα υλοποιείται στο χώρο του ΚΕΠΕΑ/ΚΠΕ και στην περιοχή γύρω από το Γυναικόκαστρο. Περιλαμβάνει ένα περιβαλλοντικό μονοπάτι, με διαδρομή δίπλα σε ποτάμι μέχρι την περιοχή «πλατανάκια». Οι μαθητές αναλαμβάνουν ρόλους και εξερευνούν το οικοσύστημα γύρω από την περιοχή του ΚΕΠΕΑ/ΚΠΕ όπως το ποτάμι και το πλατανόδασος στους πρόποδες του βυζαντινού κάστρου. Ανιχνεύουν – αναδεικνύουν τυχόν προβλήματα της ευρύτερης περιοχής και προτείνουν λύσεις. Διερευνούνται όλα τα ενδεχόμενα περιβαλλοντικά ζητήματα που απασχολούν τις περιβαλλοντικές ομάδες.

1. **Λίμνη Δοϊράνη – Βλέπω – Ρωτώ - Δρω**

Το πρόγραμμα υλοποιείται αρχικά στους χώρους του ΚΕΠΕΑ/ΚΠΕ και στη συνέχεια στη λίμνη Δοϊράνη σε τοποθεσία γύρω από το Μουσείο Δοϊράνης και στην προβλήτα της λίμνης. Οι μαθητές επιμορφώνονται για τους υγροτόπους και ειδικότερα για τη λίμνη Δοϊράνη και το οικοσύστημά της, αποκτούν εμπειρίες σε θέματα προστασίας και βιωσιμότητας με τελικό στόχο να προτείνουν, μετά και την εισαγωγή τους στην έννοια της αειφορίας, την δικιά τους εκδοχή για την αειφορική διαχείριση του Λίμνης.

1. **Ένας λόφος δίπλα μας. Χθες – σήμερα - αύριο**

Το πρόγραμμα υλοποιείται στους χώρους του ΚΠΕ (και στο πεδίο δράσεων του-διαδρομή δίπλα στο ποτάμι μέχρι το πλατανόδασος στους πρόποδες του βυζαντινού κάστρου) ή στο

λόφο του Αγίου Γεωργίου στην πόλη του Κιλκίς. Στόχος να καταγραφούν οι απόψεις και ιδέες των μαθητών, μετά και την εισαγωγή τους στην έννοια της αειφορίας, για την αειφορική διαχείριση του «Λόφου» ώστε να βελτιωθεί η υπάρχουσα κατάσταση και να αναδειχτεί η ιστορία και το φυσικό περιβάλλον της περιοχής.

1. **Στα μονοπάτια του δάσους μας**

Το πρόγραμμα υλοποιείται στο χώρους του ΚΕΠΕΑ/ΚΠΕ και στο πεδίο γύρω από αυτό (πλατανόδασος, πευκόδασος). Οι μαθητέςμελετούν το δάσος ως οικοσύστημα, μαθαίνουν για τα πολλαπλά οφέλη του, την έννοια των φυσικών πόρων και εφαρμόζουν βιωματικά στη συνέχεια τις γνώσεις αυτές στο πεδίο δράσεων γύρω από το ΚΕΠΕΑ/ΚΠΕ.

 Η δράση υλοποιείται στο πλαίσιο της στο πλαίσιο της Πράξης “Κέντρα Περιβαλλοντικής Εκπαίδευσης (ΚΠΕ) - Περιβαλλοντική Εκπαίδευση (Β’ κύκλος)”, το οποίο υλοποιείται μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» με τη συγχρηματοδότηση της Ελλάδας και της Ευρωπαϊκής Ένωσης.

 Ο Υπεύθυνος του ΚΕΠΕΑ/ΚΠΕ Κιλκίς

 Ηλίας Βρυώνης